**Yob shadowing - „Bolnišnica Postojna“**

**(03.03.-05.03.2025.)**

U okviru Erasmus projekta SkillsUp6 strukovnih predmeta iz područja zdravstva, provela sam 3 dana na yob shadowing mobilnosti u bolnici u Postojni. Bolnišnica Postojna specijalizirana je ustanova za bolesnike oboljele od bolesti dišnog sustava; tako je organizacija rada na takvim odjelima specifična. Jako je važno da u timu za liječenje takvih bolesnika sudjeluje tim stručnjaka koji čine specijalisti pulmolozi, onkolozi, fizioterapeuti, socijalni radnici i psihijatri. Ovdje se potiče učenike smjera medicinska sestra- medicinski tehničar da u takvom timu moraju biti upoznati s promjenama koje se događaju kod bolesnika kao i s kontinuitetom praćenja i pažljivim promatranjem bolesnika kako bi se na vrijeme mogli uočili znakovi poboljšanja ili pogoršanja odnosno progresije bolesti. Tijekom boravka promatrala sam i radila na odjelu za plućne bolesti što mi je omogućilo stjecanje iskustva u struci na specijaliziranim područjima. Na odjelu sam se upoznala s organizacijom rada odjela uključujući raspored dnevnih aktivnosti i terapijom za bolesnike. Razvijala sam komunikacijske vještine na slovenskom jeziku kroz interakciju s osobljem i pacijentima te pratila i učila od stručnjaka o specifičnim metodama i pristupima liječenju bolesnika oboljelih od bolesti dišnog sustava.

U postupcima dijagnostičko- tehničkih zahvata bolesnik treba apsolutno biti informiran o svakom postupku koji će mu se raditi i za to treba potpisati informirani pristanak gdje sam mogla sudjelovati u informiranju bolesnika. Najčešće pretrage koje se rade na odjelu bolnice Postojna su: radiološke pretrage, bronhoskopija i funkcionalne pretrage pluća.

U liječenju bolesnika s bolestima dišnog sustava koriste se specifične metode liječenja odnosno različite grupe lijekova- sekretolitici, ekspektoransi, antitusici, ponekad i antituberkulotici. Sudjelovala sam u podjeli terapije, vježbama disanja te se upoznala s različitim tehnikama liječenja bolesnika i tako razvijala sposobnost brzog prilagođavanja različitim situacijama. Upoznala sam se s načinom života takvih bolesnika, mjerama samozaštite, lijekovima i terapijskim postupcima te se tako uključila u proces edukacije bolesnika s bolestima dišnog sustava. Stekla sam vrijedna znanja i vještine koje ću primijeniti u svom budućem profesionalnom radu kako u teoretskom dijelu nastave, tako i u praktičnom.

Također sam unaprijedila svoje komunikacijske sposobnosti na slovenskom jeziku i razvila veću snalažljivost u novim i izazovnim situacijama.

Nakon odrađenog yob shadowing-a, posjet čarobnom podzemnom svijetu Postojnske jame bio je nezaobilazna kulturološka slobodna aktivnost.













